173. ΑΠΟΦΑΣΗ ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Aριθ. 57722/7509 της 11-18 Οκτ.2007 (ΦΕΚ Β΄2045) Εξετάσεις υποψηφίων εκπαιδευτών υποψηφίων οδηγών και συναφή θέματα. Έχοντας υπόψη: 1. Τις διατάξεις: α. Tης παραγράφου 6 του άρθρου 94 του ν. 2696/1999 «Κύρωση του Κώδικα Οδικής Κυκλοφορίας» (Α΄ 57), όπως αντικαταστάθηκε με την παρ. 2 του άρθρου 85 του ν.  3542/2007 (Α΄ 50). β. Tου άρθρου 90 του π.δ. 63/2005 κωδικοποίηση της νομοθεσίας για την Κυβέρνηση και τα Κυβερνητικά Όργανα. Σελ. 220,8696 Τεύχος-Σελ. 2. Την ανάγκη ορθολογικοποίησης της διαδικασίας πιστοποίησης των υποψηφίων εκπαιδευτών υποψηφίων οδηγών, αναφορικά με το διαθέσιμο χρόνο ολοκλήρωσης των εξετάσεων. 3. Το γεγονός ότι από τις διατάξεις της απόφασης αυτής, δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Άρθρο 1 Οι υποψήφιοι εκπαιδευτές υποψηφίων οδηγών δικαιούνται να συμμετέχουν έξι (6), συνολικά, φορές σε αντίστοιχες εξεταστικές περιόδους, προκειμένου για την απόκτηση «Διπλώματος Επαγγελματικής Κατάρτισης Εκπαιδευτή Υποψηφίων Οδηγών». Η παρούσα ρύθμιση ισχύει και για τους υποψηφίους που έχουν συμμετάσχει από 1.9.2004 και εντεύθεν, σε διαδικασίες εξετάσεων στον Οργανισμό Επαγγελματικής Εκπαίδευσης και Κατάρτισης (ΟΕΕΚ) και δεν έχουν συμπληρώσει συνολικά έξι (6) φορές. Μετά την συμπλήρωση των παραπάνω συμμετοχών, εφόσον ο υποψήφιος εκπαιδευτής δεν έχει ολοκληρώσει επιτυχώς την διαδικασία των εξετάσεων, υποχρεούται να επαναλάβει εκ νέου, από την αρχή, τη διαδικασία εξετάσεων, με νέα αίτηση και δικαιολογητικά, με βάση τις προϋποθέσεις που θα ισχύουν κατά τον χρόνο υποβολής της νέας αίτησης. 1.Ε.β.173 ΄Αδειες οδηγών αυτοκινήτων Άρθρο 2 (Αντικαθίσταται η παρ.15 άρθρ.2 της με αριθ.51961/6826/2007 απόφασης, ανωτ.αριθ.172). Άρθρο 3 Κάθε διάταξη που ρυθμίζει διαφορετικά τα προαναφερόμενα θέματα, καταργείται. Άρθρο 4 Η απόφαση αυτή ισχύει από τη δημοσίευσή της στην Εφημερίδα της Κυβερνήσεως. 